Exatiel

Exatiel u Xatiel (en castellano Jatiel) ye un municipio de la provincia de Teruel situau en la comarca de lo Baixo Martín.

 Cheografía 
Ye situau a 6 km d'Íxar en una costera entre la ribera ezquierda de lo río Martín y un estrato plano y alto de conglomerau que se creba formando tormos en lo parache de Las Penyas.

 Mugas 
  Sastago  La Puebla d'Íxar 50px Casterló  Sant Per de Calanda 

Demografía
Ye lo lugar mes despoblau de la comarca y ha perdiu mes de lo 50 % de la población en las zagueras decadas.

 Historia 
Dimpués de la reconquiesta yera un lugar poblau por moriscos. Perteneixió a la Orden de lo Hespital y formaba una comanda chunto con Sant Per de Calanda. Bi habió un castiello que se piensa que estió dencima de la cripta gotico-mudéchar actual. La expulsión de los moriscos d'Exatiel en ixas envueltas de Felipe III d'Espanya estió obra de Vicencio Ram de Montoro, que dimpués fue nombrau conte de Montoro.

Dimpués de la expulsión de los moriscos de 1609, en 1633 la Orden de lo Hespital atorgó Carta de población a Sant Per y Exatiel con condicions pareixidas las de lo ducau d'Íxar.

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido de los Socialistas de Aragón         1 Total                 1

 Alcaldes 
 Lista d'alcaldes Lechislatura Nombre Partiu politico1979–1983 José Úbeda López  Treinta aniversario de las primeras elecciones municipales de la democracia. UCD  1983–1987  1987–1991  1991–1995  1995–1999  1999–2003  2003–2007 Gregorio Úbeda Bertomeu Partido Aragonés2007–2011 Gregorio Úbeda Bertomeu Partido Aragonés2015–2019  2019–2023  2023–2027 Luis Javier Gomez Berned   Consulta el listado de alcaldes que han sido proclamados en Aragón en Heraldo de Aragón. PSOE

 Toponimia 
Bi ha dos teorías pa explicar l'orichen de lo toponimo.

La mes conoixida y simple considera que la radiz xat ye arabe y significa "ripa de río", "marguin de río" (como o Xat-Al-Arab entre Irán y Irak) y la terminación -iel ye lo sufixo mozarabe*  Gaudioso Giménez Resano: Toponimia mayor hispanoárabe de la provincia de Teruel. Revista Teruel, 76, chulio-aviento de 1986, pp 265-275. que equivale a l'aragonés -iello.
 Xat + -iel > Xatiel.

Manimenos Agustín Ventura Conejero planteya unatra hipotesi mes fácil d'entender dende la perspectiva de formacions de toponimos en una sociedat agricola y lo explica a partir de lo latín SATUM, "sembrau", con lo diminutivo -ELLU, tamién con evolución mozarabe, (pero que tamién puet estar aragonesa porque castiel coexistiba con castiello en aragonés medieval). Lo paso de s ta x ye documentau en luengas iberorromanicas en palabras d'orichen latín, y amés la influencia de l'arabe puet fer cambiar una s por una x.
SATELLUM > Satiello > Satiel > Xatiel.

Esta segunda hipotesi ye mes probable, pus en Pui de Cinca bi ha un microtoponimo pareixiu, Sediello.

Ye documentau l'apelliu Xativiel en familias moriscas, por lo que pareixe que ligaban Xatiel de Teruel y Xativa de Valencia.

Encara puede trobar-se en textos castellanos la forma Xatiel no traducida a lo castellano moderno. Cuan bel historiador consulta textos antigos traducen u adaptan Íxar, pero deixan a X de Xatiel, porque no conoixen la existencia de lo lugar huei dito Jatiel.

Bi ha una carrera dita La Ferrería. Existe una finca que encara se diz Cascallo u Cascajo y un atra que se diz L'Alchicira, esta palabra ye documentada en textos medievals con lo significato de "puesto con muita augua" y no con lo sentiu orichinal arabe de "isla". Una partida se diz la planeta, atra plano del balsete y un atra el Bochar.

 Patrimonio arquitectonico 
Chacimiento iberico en lo Cerro del Cantador.
Miliario romano.
Ilesia de lo sieglo XVIII con a cruz hespitalera en a portalada.
Cripta gotico-mudéchar (Prensa del tío Cosme) se crei que relacionada con l'antigo castiello y con la Orden de lo Hespital.

 Personalidaz naixidas d'Exatiel 
Categoría principal: Naixius d'Exatiel.
Carmelo López Esteruelas, articulista sobre temas de la comarca de lo Matarranya, especialment los mases.

 Fiestas 
Sant Chabier, 3 d'aviento, dito localment San Javiel.

 Referencias 

 Bibliografía 
 Agustín Ventura Conejero: Toponimia de la provincia de Teruel. Revista Teruel, 48, 1972.
 Gaudioso Giménez Resano: Toponimia mayor hispanoárabe de la provincia de Teruel. Revista Teruel, 76, 1986

*